दो अवैध क्लीनिक सीज, एक फर्जी डॉक्टर गिरफ्तार, नौ जने हिरासत में
कई साल से संचालित हैं दोनों अवैध क्लीनिक
क्लीनिक पर डॉक्टर प्रोफेसर की मोहर मिली
डॉ.एचआर बजाज के क्लीनिक से पुलिस ने दो मोहर जब्त की हैं। इनमें एक एमबीबीएस डॉक्टर और एक मोहर कला कॉलेज के व्याख्याता की है। डॉक्टर की मोहर का इस्तेमाल लाेगों को सिकनेस-फिटनेस स्वास्थ्य प्रमाणपत्र के लिए उपयोग किया जा रहा था। सीएमएचओ ने बताया कि एक मोहर पर डॉ. एम कृष्णा बजाज एमबीबीएस लिखा है। यहां से दो नई और एक आधी बुक मेडिकल सर्टिफिकेट की मिली हैं। इससे स्पष्ट होता है कि आधी बुक से सिकनेस-फिटनेस सर्टिफिकेट जारी किए जा चुके हैं।
शहर में सस्ती चिकित्सा सुविधा के नाम पर कच्ची बस्तियों में काफी संख्या में अवैध क्लीनिक संचालित हैं। सबसे पहले अवैध डॉक्टर एचआर बजाज ने मन्नाका रोड पर करीब 18 साल पहले दवा की दुकान खोली थी, लेकिन वह इस दुकान में अवैध रूप से प्रेक्टिस करता था। यहां से उसने दुकान को केसरोली रोड पर शिफ्ट कर दिया। वहां दुकान के साथ क्लीनिक खोलकर इलाज शुरू कर दिया। यहां मरीजों की इतनी भीड़ रहने लगी कि फिजीशियन भी फेल कर दिए। वहां कार्रवाई के बाद बजाज ने इस क्लीनिक को करीब दो साल पहले नेमीचंद मार्केट सब्जी मंडी के पास शिफ्ट कर लिया, लेकिन मरीजों की संख्या यहां भी काफी बनी रही। यहां दवा की दुकान, मरीजों की जांच के लिए लेबोरेटरी भी खोल ली। इसी प्रकार बड़ाया मेडिकल स्टोर के मालिक योगेश बड़ाया ने कई साल पहले दवा की दुकान में प्रेक्टिस शुरू की। मरीजों की संख्या बढ़ी तो क्लीनिक शुरू कर दिया। यहां रोगियों की भरमार रही। पिछले साल फैली मौसमी बीमारी में तो यहां रोगियों को चिकित्सा परामर्श के लिए टोकन नंबर लेना पड़ता था।
भतीजे की आड़ में प्रेक्टिस कर रहा था बड़ाया
60फीट रोड स्थित बड़ाया मेडिकल संचालक योगेश बड़ाया फार्मासिस्ट है, जो अपने भतीजे डॉ. अभिषेक खंडेलवाल की आड़ में प्रेक्टिस कर रहा था। सरकारी डॉक्टर खंडेलवाल पहले नंगली बलाई पीएचसी में कार्यरत था, जो पिछले करीब डेढ़ साल से अनुपस्थित चल रहा है। कार्रवाई के दौरान उसने डॉ. खंडेलवाल के होने की बात भी कही थी, लेकिन वह नहीं आया।
अलवर. बड़ाया मेडिकल के संचालक योगेश बड़ाया को ले जाते पुलिसकर्मी।
भास्कर संवाददाता | अलवर
चिकित्साएवं स्वास्थ्य विभाग और पुलिस ने शनिवार को शहर में दो अवैध क्लीनिकों पर छापे की कार्रवाई की। पुलिस ने इस दौरान एक फर्जी डॉक्टर गिरफ्तार कर लिया जबकि 9 जनों को हिरासत में लिया है, जबकि एक फर्जी डॉक्टर मौके से भाग गया। मौके पर मिली दवा, लैब की मशीन और सामान सहित क्लीनिकों को सीज कर दिया है। सीएमएचओ डॉ. पंकज गुप्ता के नेतृत्व में चिकित्सा विभाग और पुलिस की टीम ने नेमीचंद मार्केट के समीप कॉॅलोनी में खुले डॉ. एचआर बजाज के क्लीनिक पर छापे की कार्रवाई की। यह क्लीनिक एक घर में चल रहा है। पुलिस ने यहां कार्यरत 9 कर्मचारियों को हिरासत में ले लिया, जबकि अवैध रूप से प्रेक्टिस करने वाला डॉ. बजाज भाग गया। सीएमएचओ डॉ. गुप्ता ने बताया कि इस अवैध क्लीनिक पर मरीजों को भर्ती की व्यवस्था कर रखी थी। यहां जांच के लिए लेबोरेटरी एवं दवा की दुकान भी खुली हुई थी। लेबोरेटरी में सीबीसी मशीन सहित अन्य जांच के उपकरण लगे हुए थे। पुलिस ने यहां से मरीजों के रजिस्ट्रेशन के रजिस्टर एवं डॉक्टर की पर्ची जब्त कर ली। इस अवैध क्लीनिक एवं वहां मरीजों के इलाज के लिए रखा सामान, लेबोरेटरी और दवा की दुकान को सीज कर दिया है। यहां सीज की कार्रवाई रात तक चली। इसके अलावा 60 फीट रोड स्थित बड़ाया मेडिकल स्टोर के बगल में खुले क्लीनिक पर कार्रवाई की गई। यहां मेडिकल स्टोर के संचालक योगेश बड़ाया अवैध रूप से प्रेक्टिस करता है। पुलिस ने अवैध रूप से प्रेक्टिस करने वाले बड़ाया को हिरासत में ले लिया। वहां से रोगी पर्ची और सामान जब्त कर लिया। क्लीनिक में मरीजों को भर्ती के लिए टेबल भी लगी मिली। वहीं क्लीनिक से दो कार्टनों में भरी काम में ली हुई सिरिंज मिली। सीएमएचओ ने बताया कि योगेश बड़ाया सिर्फ फार्मासिस्ट है, लेकिन उसने मेडिकल स्टोर के साथ अवैध क्लीनिक भी खोल रखा है। जहां रोजाना सैकडों मरीजों का इलाज किया जा रहा है।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva